S-a schimbat contractul pe care părintele îl semnează cu școala. S-a introdus clauza COVID.
Dacă puștiul tău are febră, dureri de cap, diaree sau tușește NU mai ai voie să-l trimiți la cursuri. Îl ții acasă, obligatoriu, și dacă știi că a intrat în contact cu un bolnav COVID. Sau suspect de boală. Și mai e o clauză. Una care prevede că părintele trebuie să aibă, îți citesc acum din contract, un comportament civilizat.
Face ce vrea la el acasă, dar trebuie să se poarte frumos cu toti angajații școlii.SCHIMBĂRI ÎN CONTRACTUL CU ȘCOALASună simplu, dar părinții se tem că sunt presați să-și asume răspunderea și acolo unde nu au control. Ioana are copilul la grădiniță. Cu atât mai complicat.Ioana Rotariu, mamă: "Se ştie foarte bine că cei mici, dacă iau acest virus sunt în cea mai mare parte asimptomatici. Eu îmi trimit copilul sănătos la grădiniţă, cel puţin aşa vreau să cred, dar nimeni nu îmi poate garanta că colegii săi sunt sută la sută sănătoşi. Nu mi se pare normal ca noi părinţii să răspundem penal pentru ceva ce nu putem garanta. Atâta timp cât copilul meu nu prezintă niciun fel de simptome, el este asimptomatic, este normal ca eu să-l trimit la grădiniţă, este normal ca eu să completez acea declaraţie pe proprie răspundere. Dar repet, nimeni nu ne poate garanta că cei mici sunt sănătoşi şi că nu sunt asimptomatici."Parintii si profesorii se plâng că nu pot fi și medici.Gindrovel Dumitra, medic: "Modificarea pare să fie o modificare de bun simţ, în sensul că, într-un fel sau altul responsabilizează părintele ca atunci când există simptome sau semne, atenţie, nu dacă un copil este bolnav, ci doar atunci când prezintă acele semne sau simptome pe care regulamentul le enumeră să nu ducă copilul la şcoală. Dacă există febră, dacă există tuse, dacă există durere în gât, dificultatea respiraţiei, diaree, vărsături, rinoree este normal ca acel copil să rămână acasă, până la rezolvarea completă a simptomelor.".